Die kleinhandelgegewens lewer ’n belangrike bydrae tot die land se ekonomiese groeikoers. Veral met swakheid in primêre sektore soos vervaardiging, mynbou en landbou word kleinhandelverkope as ’n staatmaker beskou.
’n Portefeuljebestuurder by 36ONE Asset Management, Evan Walker, het op ’n radioprogram gesê dat verskeie faktore hiertoe bygedra het. Hy sê in aanloop tot die verhoging in belasting in toegevoegde waarde het verbruikers probeer om die spertyd te klop en veral in Maart geld spandeer. Boonop was Paasfees ook vroeër vanjaar.
Ontleders sê egter dat die jongste gegewens slegte nuus vir die ekonomie is. Die ekonomie het sedert 2013 nog nie weer met 2% of meer gegroei nie.
Daar is egter kommer dat die kleinhandelgegewens waarskynlik die weg kan baan vir ’n swakker tweede kwartaal wat die ekonomie in ’n tegniese resessie kan plaas.